  Майя Бывальцева Куасэн бызьылонъя Галина Кулакова нимо нырысетӥез марафон Икар вӧзысь спортъя «Чекерил» огъетын ортчиз. Пӧртэм иськемъёсы оглом 750 пала адями потӥз, веразы радъясьёс ивортодэтъя «Удмуртия» агентстволэн корреспондентъёсызлы. Пиналъёс 2 иськеме бызизы. 8–10 аресъем нылъёс пӧлын нырысетӥ вуизы Елизавета Плеханова, София Петренко но Екатерина Тимеева 10–12 аресъем нылъёс пӧлын — София Рыдельник, Софья Ившина, Арина Максимова. 8–10 аресъем пиос пӧлын финиш гожез нырысетӥ ортчизы Ильнар Хасанов, Дамир Бородин, Тимур Перевощиков. 10–12 аресъемъёс пӧлын куинь кужмоосыз — Илья Краснопёров, Радим Васильев но Александр Верёвкин. Куасэн бызьылонъя Г. А. Кулакова нимо марафон 6 фото Предприятиослэн но огазеяськонъёслэн командаоссы 3×10 эстафетае пырисько, нылкышноос 30 иськемын, воргоронъёс 50 иськемын кужымзэс мертало. Воргоронъёс пӧлын 50 иськеме бызёнын вормисьёс: Равиль Валиахметов (2 час 9 минут 52 секунд) Александр Уткин (+1,5 секунд) Дмитрий Япаров (+1,6 секунд) Нылкышноос пӧлын 30 иськеме бызёнын вормисьёс: Оксана Главатских (1 час 26 минут 40 секунд) Алёна Перевозчикова (+3,4 секунд) Дина Некрасова (3 минут 26 секунд) Тегъёс: Спорт Ижкар Удмуртия куасэнбызьылон куас ГалинаКулакова  